หุ้นบลูชิพเดือน ก.ค. 61 ขึ้นเกือบยกแผง!
เดือนกรกฎาคม ดัชนีตลาดหุ้นไทยเคลื่อนไหวไปในทิศทางขาขึ้นชัดเจน (ตลอดทั้งเดือนปรับตัวขึ้นไป 106.21 จุด หรือขึ้นไป 6.66%) ซึ่งทำให้กลับมายืนเหนือ 1,700 จุด
5 ส.ค. 2561

รายงานพิเศษ
เดือนกรกฎาคม ดัชนีตลาดหุ้นไทยเคลื่อนไหวไปในทิศทางขาขึ้นชัดเจน (ตลอดทั้งเดือนปรับตัวขึ้นไป 106.21 จุด หรือขึ้นไป 6.66%) ซึ่งทำให้กลับมายืนเหนือ 1,700 จุด
ส่วนหนึ่งเกิดจากการเข้าเก็งกำไรหลังจากประกาศงบฯการเงินไตรมาส 2/2561 ของกลุ่มธนาคารพาณิชย์ ส่วนใหญ่ออกมาดีกว่าที่หลายฝ่ายคาดการณ์ไว้ ซึ่งทำให้คาดการณ์ว่าบริษัทจดทะเบียนส่วนที่เหลือจะทยอยประกาศออกมานั้นดีตามเช่นกัน ประกอบกับนักลงทุนต่างชาติเริ่มพลิกเป็นซื้อสุทธิ
นับว่าเป็นสัญญาณที่ดีสำหรับตลาดหุ้นไทย!!!
ทั้งนี้ แรงซื้อเก็งกำไรมีในส่วนของหุ้นกลุ่ม SET50 (บลูชิพ) เป็นหลัก…เพราะจากภาพรวมของดัชนี SET50 โดยตลอดทั้งเดือนสามารถปรับตัวขึ้นไป 75.93 จุด หรือขึ้นไป 7.22%
ขณะที่รายตัวจากหุ้น 50 ตัวในหุ้น SET50 พบว่า หุ้นที่ราคาปรับตัวขึ้นจำนวน 43 ตัว ส่วนหุ้นที่ราคาปรับลงจำนวน 6 ตัว และหุ้นที่ราคาไม่เปลี่ยนแปลงจำนวน 1 ตัว
สำหรับรายละเอียดว่ามีหุ้นตัวไหนราคาหุ้นเคลื่อนไหวทิศทางใดมีดังนี้
ส่วนรายละเอียดราคาหุ้นทั้งหมดดูได้จากตารางประกอบ
เห็นได้ว่า ราคาหุ้นของหุ้นกลุ่มบลูชิพปรับตัวขึ้นเกือบยกแผง…ช่วยผลักดันให้ดัชนีตลาดหุ้นสามารถขึ้นมายืนเหนือ 1,700 จุดอีกครั้ง
นี่ก็พิสูจน์ชัดว่า หุ้นบลูชิพยังเป็นตัวบังคับทิศทางตลาดหุ้น “แม่ก็คือแม่”
…
